ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
აივ ინფიცირებულთა მკურნალობის მომავალი გაურკვეველია ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2014 წლის 12 სექტემბერი   ავტორი: მანანა ვარდიაშვილი
თბილისში ანტირეტროვირუსული მკურნალობის დაფინანსების გზებს ეძებენ.
თენგიზ ცერცვაძე, სამეთვალყურეო საბჭოს თავმჯდომარე (ფოტო: ინფექციური პათოლოგიის, შიდსისა და კლინიკური იმუნოლოგიის სამეცნიერო-პრაქტიკული ცენტრი)
40 წლის დალის შიდსის დიაგნოზი ათი წლის წინ დაუსვეს. ის საქართველოში მცხოვრები სხვა ინფიცირებულების მსგავსად უფასო ანტირეტროვირუსულ მკურნალობას გადის, რომელსაც შიდსთან, ტუბერკულოზთან და მალარიასთან ბრძოლის გლობალური ფონდი აფინანსებს.
დალი და მისი მეუღლე, რომელიც ასევე შიდსითაა დაავადებული, დაფინანსების შესაძლო შეწყვეტის გამო ძალიან რთულ მდგომარეობაში აღმოჩნდებიან. ანტირეტროვირუსული მკურნალობის შედეგად შესაძლებელი გახდა შიდსის სიცოცხლისთვის საშიში დაავადებიდან ქრონიკულ, მაგრამ მართვად სტადიაში გადაყვანა. თუმცა, მკურნალობა საკმაოდ ძვირი ჯდება.
„გაურკვევლობა მაშინებს“, – ამბობს დალი. „მე და ჩემს ქმარს მხოლოდ მედიკამენტებისთვის წელიწადში დაახლოებით 3000 დოლარი დაგვჭირდება. მიუხედავად იმისა, რომ ორივე ვმუშაობთ, ასეთი თანხის მოძიება ჩვენთვის ადვილი არ არის. არც სამსახურია მუდმივი, განსაკუთრებით საქართველოში“.
2016 წლიდან გლობალური ფონდი ანტირეტროვირუსულ მკურნალობას აღარ დააფინანსებს. ჯერ კიდევ არ არის გადაწყვეტილი როგორ მოხდება პაციენტების დაფინანსება მომავალში, თუმცა საქართველოს ჯანდაცვის სამინისტროში ამტკიცებენ, რომ მიმდინარეობს ახალ სტრატეგიაზე მუშაობა, რათა მინიმუნამდე იყოს დაყვანილი მკურნალობის შეფერხების შესაძლებლობა.
თუმცა, ეს არგუმენტი არადამაკმაყოფილებელია დალისთვის.
„პრეპარატები, რომლითაც ვმკურნალობთ ჩვეულებრივ აფთიაქებში არ იყიდება. ეს მედიკამენტები საქართველოში დარეგისტირებული არა არის“, – დასძენს ის. „მკურნალობის შეწყვეტა ორივეს სიცოცხლის ფასი დაგვიჯდება, გაურკვევლობა ძალიან მაშინებს“.
ინფექციური დაავადებების, შიდსისა და კლინიკური იმუნოლოგიის კვლევითი ცენტრის მონაცემებით, საქართველოში შიდსის შედარებით დაბალი მაჩვენებელია. 2014 წლის 15 ივლისისთვის არსებული მონაცემებით დარეგისტირირებულია 4 413 აივ ინფიცირებული, აქედან შიდსი განუვითარდა 2 711 პაციენტს, რომელთაგან 944 გარდაიცვლა. წელს 282 ახალი შემთხვევა გამოვლინდა, პაციენტთა უმეტესობა 29 – 40 წლისაა.
ექსპერტთა უმრავლესობა თვლის, რომ დაავადების რეალური მაჩვენებელი 6000 აღწევს და დაახლოებით 1500 შემთხვევა ჯერ კიდევ არ არის დიაგნოსტირებული.
ანტირეტროვირუსული მკურნალობა 1994 წელს დაინერგა, თუმცა სიძვრის გამო მასზე ხელი პაციენტების მცირე ნაწილს მიუწვდებოდა. 2004 წლიდან, გლობალური ფონდის საშუალებით, მკურნალობას ყველა აივ ინფიცირებული პაციენტი იტარებს. დღემდე გლობალურ ფონდს ამ მიზნით 40 მილიონ დოლარზე მეტი აქვს დახარჯული.
„ამჟამად ანტირეტროვირუსულ მკურნალობას საქართველოში 2311 პაციენტი იტარებს. მათ მკურნალობას მთლიანად გლობალური ფონდი აფინანსებს“,  – ამბობს ინფექციური პათოლოგიების, შიდსისა და კლინიკური იმუნოლოგიის სამეცნიერო-პრაქტიკული ცენტრის დირექტორი თენგიზ ცერცვაძე. „სახელმწიფო მხოლოდ დაავადების პროფილაქტიკის და მკურნალობასთან დაკავშირებული სერვისის დანახარჯს, კომუნალურ გადასახადებს და მედპერსონალის ხელფასებს ფარავს. მკურნალობის სქემები ჯანდაცვის მსოფლიო ორგანიზაციის რეკომენდაციების საფუძველზე არის შერჩეული. ანტირეტროვირუსული მკურნალობისთვის თითოეულ პაციენტს წლიურად 1000-დან 2000-მდე დოლარი სჭირდება, მედიკამეტების რაოდენობას და შესაბამისად, ფასს დაავადების სიმძიმე განსაზღვრავს“.
მისი თქმით, დროულად დაწყებული და სათანადოდ ჩატარებული მკურნალობა არა მხოლოდ ახანგრძლივებს სიცოცხლეს, არამედ ამცირებს ვირუსის გადაცემის რისკებს.
საქართველოში აივ ინფექციის დაბალი პრევალენტობისა და ეკონომიკური მდგომარეობის გათვალისწინებით გლობალური ფონდი 2016 წლიდან მკურნალობის დაფინანსებას აღარ განახორციელებს. ჯანდაცვის სამინისტროს ჯერჯერობით არ გააჩნია დაფინანსების ჩანაცვლების გეგმა.
“შიდსი არ იკურნება. ანტირეტროვირუსული მკურნალობა საშუალებას გვაძლევს, რომ შიდსი მომაკვდინებელიდან ქრონიკული, მართვადი დაავადების სტადიაში გადავიყვანოთ“, – ამბობს ინფექციური პათოლოგიების, შიდსისა და კლინიკური იმუნოლოგიის სამეცნიერო-პრაქტიკული ცენტრის შიდსის და იმუნოდეფიციტების დისპანსერული განყოფილების გამგე ლალი შარვაძე. „მკურნალობის შეწყვეტა დაავადების სწრაფ პროგრესირებას და სიკვდილს იწვევს. შიდსით დაავადებულ ადამიანებს მკურნალობა მთელი სიცოცხლის განმავლობაში სჭირდებათ, რაც დიდ თანხას მოითხოვს. სახელმწიფოს ან გლობალური ფონდის დახმარების გარეშე, მხოლოდ საკუთარი ფინანსური რესურსით, მკურნალობას ალბათ, ვერცერთი პაციენტი ვერ შეძლებს“.
თენგიზ ცერცვაძე პანიკის საფუძველს ვერ ხედავს და აღნიშნავს, რომ “გლობალური ფონდი შიდსით დაავადებული ადამიანების მკურნალობას 2015 წლის ბოლომდე აფინანსებს. ეს გარატირებულია. სახელმწიფომ უკვე დაიწყო ფონდთან მოლაპარაკება – ფონდის გადაწყვეტილება შესაძლოა, გადახედვას დაექვემდებაროს. შესაძლოა, მათ საქართველოსთვის გამოყოფილი დაფინანსება ეტაპობრივად შეამცირონ. არა მგონია, ფონდმა ამ პროგრამის ასე უცებ შეჩერების გადაწყვეტილება მიიღოს“.
შრომის, ჯანმრთელობისა და სოციალური დაცვის სამინისტროში აცხადებენ, რომ „უწყებას წინ კიდევ დიდი დრო აქვს იმისთვის, რომ ფონდთან მოლაპარაკების პროცესიც წარმატებით დაასრულოს და პარალელურად, შიდსთან ბრძოლის ეროვნული სტრატეგიის ეფექტური გეგმაც შექმნას“.
არასამთავრობო ორგანიზაციის ზიანის შემცირების საქართველოს ქსელის აღმასრულებელი დირექტორი ლაშა ზაალიშვილი აცხადებს, რომ შიდსთან, ტუბერკულოზთან და მალარიასთან ბრძოლის გლობალური ფონდის მოთხოვნით, ეროვნული სტრატეგიის გეგმის შექმნის პროცესში სექტემბრიდან სამოქალაქო საზოგადოებაც ჩაერთვება“.
„სტრატეგიული გეგმა ახლაც არსებობს, თუმცა ამ დოკუმენტს, სადაც მხოლოდ სურვილებია გაწერილი, ძნელია სტრატეგიული გეგმა უწოდო. ახალ გეგმაში, რომელზეც მუშაობა სექტემბრიდან დაიწყება, დეტალურად უნდა იყოს გაწერილი, რა ვალდებულებებს აიღებს საკუთარ თავზე საქართველოს მთავრობა, რა თანხა დასჭირდება ამ ვალდებულებების შესრულებას და გეგმის მთავარ მიზნად დასახული ამოცანების შესრულებაც დაადასტუროს“, – აცხადებს ზაალიშვილი.
საქართველოს მთავრობამ შიდსთან ბრძოლის ეროვნული სტრატეგიის გეგმა გლობალურ ფონდს 2015 წლის წლის მარტში უნდა წარუდგინოს.
მანანა ვარდიაშვილი ჟურნალ ლიბერალის თანამშრომელია საქართველოში.
Click to share on Twitter (Opens in new window)
Click to share on Facebook (Opens in new window)
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.